KOKOUSAIKA Tiistaina 5.6.2018 klo 19.00-20.47

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KOKOUSPAIKKA Keskustan seurakuntatalo, alasali

**Läsnä:** Annala Tarja Mäntymaa Mirjami

Hakola Anni Niemi Mikko

Haukkala Pentti Panula Riitta

Hietala Heikki Pulli Tuomas

Holma Jaana Rintaniemi Tapio

Härsilä Maria Saarenpää Maria

Ikola Simo Tanninen Pirjo

Kallio Kirsti Veikkola Asko

Kivisaari Ritva Ylimäki Teija

Lahtinen Helena

Latomäki Ulla

Latvala Ahti

Lemettinen Pentti

Luoma Riitta

**Poissa:** Leena Jänikselä, Pekka Kivisaari, Anna-Maija Klemettilä, Marjanne Kuntsi

MUUT SAAPU- Matti Salomäki tuomiorovasti

VILLA OLLEET Anne Marjamäki talousjohtaja

ASIAT §§:t 1-15

ALLEKIRJOITUS

Jaana Holma Anne Marjamäki

puheenjohtaja pöytäkirjanpitäjä

PÖYTÄKIRJAN Lapualla . päivänä kesäkuuta 2018

TARKASTUS

Asko Veikkola Teija Ylimäki

Pöytäkirja on ollut yleisesti nähtävänä kirkkoherranvirastossa 11.6.–11.7.2018 ja sen nähtävänä pitämisestä on ilmoitettu saman ajan kirkkoherranviraston ilmoitustaululla osoitteessa Koulukatu 2, 62100 Lapua.

Todistaa viran puolesta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ilmoitustaulun hoitaja

**1 § KOKOUKSEN AVAUS**

Puheenjohtaja avasi kokouksen klo 19.00.

**2 § KOKOUKSEN LAILLISUUS JA PÄÄTÖSVALTAISUUS**

Todettaneen, että kirkkovaltuuston kokous on KJ 8:5 ja kirkkovaltuuston työjärjestyksen mukaan laillisesti koolle kutsuttu.

Kirkkolain 7 luvun 4 §:n mukaan kirkkovaltuusto on päätösvaltainen, kun enemmän kuin puolet jäsenistä on saapuvilla.

Esitys: Todetaan kokous laillisesti koolle kutsutuksi ja päätösvaltaiseksi.

Päätös: Kokous todettiin laillisesti koolle kutsutuksi ja päätösvaltaiseksi.

**3 § ESTEEN HYVÄKSYMINEN**

Kirkkovaltuuston työjärjestys 3§:

”Mikäli valtuutetuilla on tilapäinen este, on hänen ilmoitettava siitä valtuuston puheenjohtajalle tai kirkkoherralle, jolloin hänen varajäsenelleen on viipymättä toimitettava kutsu kokoukseen. Kutsu on toimitettava mikäli mahdollista kirjallisesti. Sen jälkeen kun valtuusto on hyväksynyt esteen, varajäsen voi toimia estyneen tilalla. ”

Esitys: Käsitellään valtuutettujen esteet ja päätetään niiden hyväksymisestä.

Päätös: Käsiteltiin ja hyväksyttiin valtuutettujen Leena Jänikselän, Pekka Kivisaaren, Anna-Maija Klemettilän ja Marjanne Kuntsin esteet.

**4 § KOKOUKSEN TYÖJÄRJESTYS**

Esitys: Hyväksytään esityslista työjärjestykseksi.

Päätös: Hyväksyttiin esityslista kokouksen työjärjestykseksi.

**5 § PÖYTÄKIRJAN TARKASTAMINEN JA NÄHTÄVILLÄ PITÄMINEN**

Kirkkovaltuusto valitsee kaksi pöytäkirjan tarkastajaa, jotka määrätään tarpeen tullen toimimaan tämän kokouksen ääntenlaskijoina. Lisäksi kirkkovaltuusto päättää, että pöytäkirjan nähtävillä olosta ilmoitetaan seurakunnan ilmoitustaululla 11.6.-11.7.2018

Merkitään, että tarkastettu pöytäkirja on nähtävillä 11. päivästä kesäkuuta lähtien kirkkoherranvirastossa toimiston aukioloaikoina.

Päätös: Pöytäkirjan tarkastajiksi ja mahdollisiksi ääntenlaskijoiksi valittiin Asko Veikkola ja Teija Ylimäki.

**6 § E-JA K-POHJANMAAN ERITYISHUOLTOPIIRIEN HENGELLISEN TYÖN TOIMINTAKERTOMUS JA TILINPÄÄTÖS VUODELTA 2017**

Kn 20.3.2018 § 44

Liite 1 : toimintakertomus, tilinpäätös, kokouspöytäkirja

Etelä- ja Keskipohjanmaan Erityishuoltopiirien hengellisen työn johtokunta käsitteli kokouksessaan 20.2.2018 vuoden 2017 toimintakertomusta ja tilinpäätöstä ja hyväksyi sen omalta osaltaan ja päätti jättää sen Lapuan tuomiokirkkoseurakunnan hallinnon käsiteltäväksi.

Etelä- ja Keskipohjanmaan Erityishuoltopiirien Hengellisen tilinpäätös osoittaa vuodelta 2017 ylijäämää 10.705,83 euroa. Toimintatuottoja kertyi yhteensä 138.188 euroa, joka muodostui seurakuntien maksuosuuksista. Toimintakulut olivat 127.478,68 euroa. Tarkemmat tiedot tilinpäätösluvuista käyvät ilmi tasekirjasta.

Esitys, talousjohtaja:

Kirkkoneuvosto esittää Etelä- ja Keskipohjanmaan erityishuoltopiirien hengellisen työn toimintakertomuksen ja tilinpäätöksen vuodelta 2017 Etelä- ja Keskipohjanmaan erityishuoltopiirien johtokunnan esityksen mukaisesti kirkkovaltuustolle ja että tilikauden ylijäämä 10.705,83 euroa siirretään edellisten vuosien yli/alijäämätilille sekä antaa tilinpäätöksen tilintarkastajille.

Päätös, kirkkoneuvosto:

Kirkkoneuvosto hyväksyi esityksen ja esittää E- ja K-Pohjanmaan erityishuoltopiirien hengellisen työn toimintakertomuksen ja tilinpäätöksen vuodelta 2017 kirkkovaltuustolle ja että tilikauden ylijäämä 10.705,83 euroa siirretään edellisten vuosien yli/alijäämätilille.

Päätös, kirkkovaltuusto:

Kirkkovaltuusto hyväksyi esityksen.

Lisätietoja: Talousjohtaja Anne Marjamäki, p. 040-3536623

**7 § E- ja K-POHJANMAAN ERITYISHUOLTOPIIRIEN HENGELLISEN TYÖN TILINTARKASTUSKERTOMUS VUODELTA 2017**

Kn 24.4.2018 § 62

Liite 2 : Tilintarkastuskertomus

Etelä-Pohjanmaan ja Keski-Pohjanmaan erityishuoltopiirien tilintarkastaja Esko Säilä, (JHT, HT) KPMG Julkishallinnon palveluista on antanut tilintarkastuskertomuksen vuoden 2017 tilintarkastuksen suorittamisesta erityishuoltopiirien hengellisen työn osalta. Tilintarkastus on suoritettu 12.4.2018. Kertomuksessa esitetään, että tilinpäätös voidaan hyväksyä ja vastuuvapaus myöntää tilivelvollisille tilikaudelta 2017.

Esitys, talousjohtaja:

Kirkkoneuvosto esittää kirkkovaltuustolle, että vuoden 2017 tilinpäätös hyväksytään ja vastuuvapaus myönnetään tilivelvollisille tilikaudelta 2017.

Päätös, Kirkkoneuvosto:

Kirkkoneuvosto hyväksyi esityksen ja esittää kirkkovaltuustolle, että vuoden 2017 tilinpäätös hyväksytään ja vastuuvapaus myönnetään tilivelvollisille tilikaudelta 2017.

Päätös, kirkkovaltuusto:

Kirkkovaltuusto hyväksyi esityksen.

Lisätietoja: Talousjohtaja Anne Marjamäki, p. 040-3536623

**8 § TILINPÄÄTÖS JA TOIMINTAKERTOMUS VUODELTA 2017**

Kn 20.3.2018 § 45

Liite 3 : Tasekirja 2017

Kirkkojärjestyksen 15. luvun 11.pykälän mukaan, kirkkoneuvoston on laadittava tilinpäätös tilikautta seuraavan vuoden maaliskuun loppuun mennessä. Kirkkovaltuuston tulee hyväksyä tilinpäätös ja päättää vastuuvapaudesta viimeistään varainhoitovuotta seuraavan vuoden kesäkuussa.

Tilinpäätös vuodelta 2017 on valmistunut. Tuloslaskelman mukaiset toimintatuotot ovat 340.650,20 euroa ja toimintakulut 3.163.688,29 euroa. Toimintakate eli käyttötalouden nettomenot on yhteensä -2.823.038,09 euroa. Kirkollisveroa on kertynyt yhteensä 3.083.096,30 euroa. Kirkollisverotuloja saatiin 15.940 euroa vähemmän kuin vuonna 2016. Valtionosuus vuonna 2017 oli 284.868,84 euroa. Valtionosuutta saatiin 3.240 euroa vähemmän kuin vuonna 2016.

Tuloslaskelman mukainen vuosikate on 276.620,19 euroa. Edellisvuodesta vuosikate on laskenut 203.094 euroa. Tilikauden ylijäämäksi muodostui suunnitelman mukaisten poistojen jälkeen 45.797,94 euroa.

Vuoden 2017 investoinnit olivat yhteensä 196.152,57 euroa. Merkittävin investointi oli seurakuntatalon kattoremontti.

Esitys, talousjohtaja:

Kirkkoneuvosto

1. allekirjoittaa tilinpäätöksen vuodelta 2017
2. esittää kirkkovaltuustolle, että tilikauden ylijäämä 45.797,94 euroa siirretään edellisten vuosien yli/alijäämätilille
3. antaa tilinpäätöksen tilintarkastajille
4. esittää toimintakertomuksen kirkkovaltuustolle.

Päätös, kirkkoneuvosto:

Kirkkoneuvosto hyväksyi esityksen ja (1) allekirjoitti tilinpäätöksen vuodelta 2017 ja (2) esittää kirkkovaltuustolle, että tilikauden ylijäämä 45.797,94 euroa siirretään edellisten vuosien yli/alijäämätilille sekä (3) antaa tilinpäätöksen tilintarkastajille sekä (4) esittää toimintakertomuksen kirkkovaltuustolle

Päätös, kirkkovaltuusto:

Kirkkovaltuusto hyväksyi vuoden 2017 toimintakertomuksen ja tilinpäätöksen ja päätti, että tilikauden ylijäämä 45.797,94 euroa siirretään edellisten vuosien yli/alijäämätilille.

Lisätietoja: Talousjohtaja Anne Marjamäki, p. 040-3536623

**9 § LAPUAN TUOMIOKIRKKOSEURAKUNNAN TILINTARKASTUSKERTOMUS VUODELTA 2017**

Kn 24.4.2018 § 61

Liite 4 : tilintarkastuskertomus

Lapuan tuomiokirkkoseurakunnan tilintarkastaja Esko Säilä (JHT, HT) KPMG Julkishallinnon palveluista on antanut tilintarkastuskertomuksen vuoden 2017 tilintarkastuksen suorittamisesta. Tilintarkastusta on suoritettu 12.4.2018 Kertomuksessa esitetään, että tilinpäätös voidaan hyväksyä ja vastuuvapaus myöntää tilivelvollisille tilikaudelta 2017.

Tasekirjaan on tehty seuraavat tekstimuutokset/lisäykset tilintarkastajien suosituksesta: lisätty 3.6 otsikon alle maininta sisäisen valvonnan järjestämisestä. Taseyksikkönä hoidettujen rahastojen tilinpäätöslaskelmat siirtyvät näin ollen otsikoksi 3.7. Kirkkoneuvoston esitys tilikauden tuloksen käsittelyä ja talouden tasapainottamista koskeviksi toimenpiteiksi osalta täsmennetään tekstiä siten, että mainitaan myös tilikauden tuloksen 40.321,90 € ja poistoeron määrä 5.476,04 € erikseen.

Esitys, talousjohtaja:

Kirkkoneuvosto esittää kirkkovaltuustolle, että vuoden 2017 tilinpäätös hyväksytään ja vastuuvapaus myönnetään tilivelvollisille tilikaudelta 2017.

Päätös, Kirkkoneuvosto:

Kirkkoneuvosto hyväksyi esityksen ja esittää kirkkovaltuustolle, että vuoden 2017 tilinpäätös hyväksytään ja vastuuvapaus myönnetään tilivelvollisille tilikaudelta 2017.

Päätös, Kirkkovaltuusto:

Kirkkovaltuusto käsitteli tilintarkastuskertomuksen ja myönsi vastuuvapauden tilivelvollisille tilikaudelta 2017.

Lisätietoja: Talousjohtaja Anne Marjamäki, p. 040-3536623

**10 § TULOVEROPROSENTTI VUODELLE 2019**

**Kn 24.4.2018 § 60**

Seurakunnan jäsenten tulee osallistua seurakunnan ja kirkon tehtävien rahoittamiseen maksamalla kirkollisveroa. Kirkollisveron perusteista säädetään erikseen lailla. Kirkollisverolla katetaan se määrä, joka kirkkovaltuuston hyväksymän talousarvion mukaan muiden tulojen lisäksi tarvitaan menojen suorittamiseen. Kirkkolain 15 luvun 2§:n mukaan kirkkovaltuusto vahvistaa vuosittain tuloveroprosentin. Tuloveroprosentti vahvistetaan lähimpään 0,05 prosenttiyksikköön.

Kirkkolain 15 luvun 1 §:n mukaan seurakunnan varoja saadaan käyttää ainoastaan niiden tehtävien toteuttamiseen. Seurakunnan tulee lisäksi osallistua kirkon keskusrahaston ja kirkon eläkerahaston menojen rahoittamiseen.

Lapuan tuomiokirkkoseurakunnan tuloveroprosentti vuonna 2018 on 1,75 %. Tuloveroprosentti on pysynyt samana useita vuosia. Vaikka kustannustaso nousee koko ajan, on tulojen ja menojen tasapainottaminen vuoden 2019 talousarviossa realistista saman suuruisella 1,75 %:n tuloveroprosentilla. Tuloveroprosenttia 1,75 % käytetään myös talousarviovuoden 2019 laadinnan pohjana.

Esitys, talousjohtaja:

Kirkkoneuvosto esittää kirkkovaltuustolle, että vuoden 2019 talousarvion laatimisen lähtökohtana käytetään 1,75 % suuruista tuloveroprosenttia ja ehdottaa kirkkovaltuustolle, että vuoden 2019 tuloveroprosentiksi vahvistetaan 1,75.

Päätös, kirkkoneuvosto:

Kirkkoneuvosto hyväksyi esityksen.

Päätös, kirkkovaltuusto:

Kirkkovaltuusto hyväksyi esityksen ja vahvisti vuoden 2019 tuloveroprosentiksi 1,75%.

Lisätietoja: Talousjohtaja Anne Marjamäki, p. 040-3536623

**11 § KAPPALAISEN VIRAN TÄYTTÄMINEN**

**Kn 29.5.2018 § 77**

Avoinna olevaa Lapuan tuomiokirkkoseurakunnan kappalaisen virkaa ovat määräaikaan 2.5.2018 klo 15 mennessä hakeneet pastorit Riina Antila, Mikko Elenius, Henrika Hyttinen-Koponen, Ann-Mari Häggman-Niemi, Jenny Kärki ja Laura Lahdensuo. Haastattelutyöryhmä on haastatellut virkaa hakeneet 28.5.2018. (Liite)

Tuomiokapitulin 23.5.2018 tekemän päätöksen mukaan hakijat ovat muodollisesti kelpoisia kappalaisen virkaan. Tuomiokapituli ei ole haastatellut hakijoita. Seurakunta päättää hakijoiden haastattelusta ja suorittaa vaalin. Valinnassa otetaan huomioon viran tehtävänkuvauksen perusteella nousevat vaatimukset viranhaltijalle, hakijoiden ansiot ja henkilökohtainen soveltuvuus tehtävään.

KJ 6:17§:n 1. mom. mukaan seurakunnan pyynnöstä tuomiokapituli julistaa viran uudelleen haettavaksi, jos virkaa on hakenut vain yksi kelpoinen hakija tai seurakunnan etu sitä vaatii. KL 6:17§:n 1 mom. mukaan virkasuhteeseen otettaessa voidaan määrätä enintään kuuden kuukauden koeajasta, joka alkaa virantoimituksen aloittamisesta. Tässä tapauksessa hakuilmoituksessa on mainittu kuuden kuukauden koeaika.

Vaalin jälkeen on ote pöytäkirjasta toimitettava tuomiokapitulille. Pöytäkirjanotteeseen on liitettävä todistus siitä, milloin päätös valitusosoituksineen on annettu tiedoksi hakijoille. Kappalaisenvaali suoritetaan ehdollisena, jos virkaan valittavan edellytetään esittävän rikostaustalain (504/2002) mukaisen rikosrekisteriotteen. Kirkkolain 6 luvun 33§:n mukaan viranomainen päättää vaalin vahvistamisesta, kun rikosrekisteriote on esitetty. Ohjeet tästä ovat Kirkkohallituksen henkilöstöosaston yleiskirjeessä 30.12.2002 A11/2002.

KL 6:16 §:n mukaan virkasuhteeseen ottamisen edellytyksenä on, että henkilö antaa tehtävän hoidon terveydellisiä edellytyksiä koskevat tiedot. Seurakunta tekee valintapäätöksen tältä osin ehdollisena. Terveydentilan selvitys esitetään kirkkoneuvostolle. Kun kirkkoneuvosto on todennut, että hyväksyttävä selvitys on esitetty, tai kun neuvosto on päättänyt KL 6:16§:n 2. mom. nojalla, että selvitystä ei vaadita, se ilmoittaa asian tuomiokapitulille.

Jos tietoja ei esitetä määräajassa tai kirkkoneuvosto ei sille esitettyjen tietojen takia pidä viranhaltijaa soveltuvana virkaan, tuomiokapituli tekee päätöksen virkasuhteeseen ottamispäätöksen raukeamisesta. Päätös tulee voimaan, kun se on annettu viranhaltijalle tiedoksi.

Haastattelutyöryhmä (johtoryhmä) on haastatellut virkaa hakeneet 28.5.2018. Hakemusten ja haastattelun perusteella työkokemusta on eniten Lahdensuolla (19v) ja Häggman-Niemellä (16v). Koulutuspohjana kaikilla Eleniusta lukuun ottamatta on teologian maisterin koulutus sekä kappalaisen virkaan vaadittava pastoraalitutkinto. Eleniuksella on teologian kandidaatin tutkinto.

Muut koulutukset ja kurssit: Elenius on suorittanut myös hallintotieteiden maisterin tutkinnon sekä seurakuntatyön johtamisen tutkinnon Kirjo I. Häggman-Niemellä on suoritettuna erilliset pedagogiset opinnot kuten myös Lahdensuolla. Kärki on suorittanut muun muassa Raamatunopetusakatemian koulutuksen (50 tuntia).

Ennakkotehtävänä haastateltavilla oli valmistella Potkua pyhästä -messu tuomiosunnuntaille 2018 sekä ”toimittaa” siitä alkusiunaus ja johdantosanat. Valmistelut oli tehty huolella. Niistä erottui huolellisimmin suunnitelluiksi Kärjen ja Lahdensuon suunnitelmat. Hakuilmoituksessa oli näkyvissä seurakunnan toivomukset virkaan valittavalta. Parhaiten näihin vaatimuksiin vastasi haastattelun perusteella Häggman-Niemi, Kärki ja Lahdensuo.

Lähiesimieskokemusta on eniten Häggman-Niemellä ja Lahdensuolla. Hyttinen-Koponen on toiminut joitakin jaksoja kirkkoherran sijaisena. Haastatteluryhmä pitää kokonaisarvion perusteella Lahdensuota tehtävään sopivampana.

Esitys, tuomiorovasti:

Kirkkoneuvosto päättää esittää kirkkovaltuustolle, että Lapuan tuomiokirkkoseurakunnan kirkkovaltuusto toimittaa kappalaisen vaalin. Virassa on kuuden kuukauden koeaika. Virkaan valittavalta edellytetään KL 6:33 §:n mukaisen rikosrekisteriotteen ja KL 6:16 §:n mukaisen lääkärintodistuksen esittämistä.

Päätös, kirkkoneuvosto:

Kirkkoneuvosto hyväksyi esityksen.

Päätös, kirkkovaltuusto:

Kirkkovaltuusto suoritti kappalaisen vaalin ja valitsi yksimielisesti kappalaisen virkaan Laura Lahdensuon.

Lisätietoja: Tuomiorovasti Matti Salomäki p. 044-7276996

**12 § VAALILAUTAKUNNAN VALINTA**

**Kn 29.5.2018 § 79**

Seurakuntavaalit pidetään marraskuussa 2018. Vaaleilla valitaan kirkkovaltuusto toimikaudelle 2019-2022. Ennakkoäänestys on 6.-10.11.2018 ja varsinainen vaalipäivä 18.11.2018. Aiemmista vaaleista poiketen ennakkoäänestys pidetään tiistaista lauantaihin, ei maanantaista perjantaihin. Varsinainen vaalipäivä on marraskuun kolmantena, ei toisena sunnuntaina.

Vaalien toimittamisesta säädetään kirkkolaissa ja kirkon vaalijärjestyksessä. Kirkolliskokous on päättänyt marraskuussa 2017 ehdottaa muutoksia kirkkolakiin. Eduskunta vahvistanee lakimuutokset kevään 2018 aikana. Aiemmista vaaleista poiketen kirkkoherran kuuluminen vaalilautakuntaan ei olisi välttämätöntä. Ehdokkaana oleva henkilö tai hänen säädöksissä mainittu läheisensä ei voisi toimia vaalilautakunnassa, vaan hänen sijaansa on kutsuttava varajäsen.

Vaalilautakuntaa asetettaessa on syytä huomioida sekä voimassaolevan että ehdotetun lain säädökset.

**Voimassaoleva kirkkolain 23:19§ 1. mom.**

Seurakuntavaalien ja kirkkoherran välittömän vaalin toimittamista sekä 10 §:n 1 momentissa tarkoitettujen toimielinten muodostamista varten kirkkovaltuusto tai seurakuntaneuvosto asettaa vaalilautakunnan, johon kuuluu kirkkoherra ja vähintään neljä muuta jäsentä sekä vähintään yhtä monta varajäsentä. Varajäsenet on asetettava siihen järjestykseen, jonka mukaan he tulevat jäsenten sijaan.

**Kirkolliskokouksen ehdotus kirkkolain 23:19§ 1. momentiksi**

Seurakuntavaalien ja kirkkoherran välittömän vaalin toimittamista sekä 10 §:n 1 momentissa tarkoitettujen toimielinten muodostamista varten kirkkovaltuusto tai seurakuntaneuvosto asettaa vaalilautakunnan, johon kuuluu puheenjohtaja ja vähintään neljä muuta jäsentä sekä vähintään yhtä monta varajäsentä. Varajäsenet on asetettava siihen järjestykseen, jonka mukaan he tulevat jäsenten sijaan.

**Kirkolliskokouksen ehdotus uudeksi kirkkolain 23:19§ 4.momentiksi**

Ehdokas tai hänen puolisonsa, lapsensa, sisaruksensa tai vanhempansa ei voi olla vaalilautakunnan jäsenenä eikä varajäsenenä. Puolisolla tarkoitetaan aviopuolisoa sekä ehdokkaan kanssa avioliitonomaisissa olosuhteissa tai rekisteröidyssä parisuhteessa elävää henkilöä.

Kun ehdokasasettelu ei vielä ole valmis vaalilautakuntaa asetettaessa, on suositeltavaa, että vaalilautakuntaan valitaan riittävä määrä varajäseniä. Tällöin vaalilautakunnan kokouksiin saadaan riittävä määrä esteettömiä jäseniä siinäkin tapauksessa, että osa vaalilautakunnan jäsenistä tulee esteellisiksi sen myötä, että hän tai hänen läheisensä on asettunut ehdolle vaaleissa.

Kirkkovaltuusto voi päättää seurakunnan jakamisesta äänestysalueisiin, mikä osaltaan vaikuttaisi vaalilautakunnan jäsenmäärään.

**Kirkkolain 23:19§ 2.mom.**

Kirkkovaltuusto tai seurakuntaneuvosto voi päättää, että seurakunta jaetaan äänestysalueisiin, jolloin vaalilautakunta jakautuu jaostoihin. Jaosto on päätösvaltainen kolmijäsenisenä, ja sen tehtävänä on huolehtia äänestyksen toimittamisesta äänestysalueella siten kuin kirkon vaalijärjestyksessä tarkemmin säädetään.

**Kirkon vaalijärjestys 2:4§ Vaalilautakunta ja keskusvaalitoimikunta (osittain)**

Vaalit toimittaa seurakunnan vaalilautakunta, joka tulee asettaa viimeistään vaalivuoden toukokuussa. Kirkkovaltuusto tai seurakuntaneuvosto nimeää vaalilautakunnan puheenjohtajan. Vaalilautakunta valitsee ensimmäisessä kokouksessaan varapuheenjohtajan.

Jos seurakunta on jaettu äänestysalueisiin, vaalilautakuntaan on valittava niin monta jäsentä, että vaalilautakunta voi jakautua kirkkolain 23 luvun 19 §:n 2 momentissa tarkoitettuihin päätösvaltaisiin jaostoihin. Jaoston tehtävänä on huolehtia äänestyksen käytännön toteuttamisesta äänestysalueella. Jaosto valitsee puheenjohtajan ja varapuheenjohtajan keskuudestaan. Jaostoista on muutoin soveltuvin osin voimassa, mitä vaalilautakunnasta säädetään.

Vaalilautakunnan tehtäviin kuuluu useiden kuulutusten julkaiseminen. Kirkkovaltuuston on syytä päättää siitä, missä sanomalehdessä tai –lehdissä kuulutukset ja ilmoitukset julkaistaan.

**Kirkkojärjestys 23:2§ 2.-3.mom.**

Kuulutuksesta, josta on ilmoitettava lehdessä, otetaan lehteen sen aihe ja pääsisältö. Julkaistavaksi määrätty kuulutus on painettava kokonaisuudessaan. Kuulutuksen julkaisemisen tai siitä ilmoittamisen on tapahduttava paikkakunnalla yleisesti leviävässä sanoma-, paikallis- tai seurakuntalehdessä.

Jos kuulutus koskee useita seurakuntia, se on julkistettava jokaisessa seurakunnassa. Kaksikielisessä seurakunnassa kuulutus on saatettava tietoon kummallakin kielellä.

Esitys, tuomiorovasti:

1. Kirkkoneuvosto esittää, että kirkkovaltuusto päättää, jaetaanko seurakunnan alue äänestysalueisiin.
2. Kirkkoneuvosto esittää, että kirkkovaltuusto valitsee vaalilautakuntaan puheenjohtajan ja lisäksi vähintään neljä jäsentä. Valinnassa on huomioitava kirkkolain 23:8§ vaatimus siitä, että toimielimeen valitaan sekä naisia että miehiä kumpiakin vähintään 40 prosenttia.
3. Kirkkoneuvosto esittää, että kirkkovaltuusto valitsee vaalilautakuntaan vähintään yhtä monta varajäsentä, kuin on varsinaisia jäseniä, ja asettaa varajäsenet siihen järjestykseen, missä he tulevat varsinaisten jäsenten sijaan. Valinnassa on huomioitava kirkkolain 23:8§ vaatimus siitä, että toimielimeen valitaan sekä naisia että miehiä kumpiakin vähintään 40 prosenttia.
4. Kirkkoneuvosto esittää, että kirkkovaltuusto valitsee sanomalehden tai -lehdet, jossa/joissa vaaleihin liittyvät kuulutukset ja ilmoitukset sekä ehdokaslistojen yhdistelmät julkaistaan.

Päätös, kirkkoneuvosto:

Kirkkoneuvosto hyväksyi esityksen ja esittää ponnet 1-4 kirkkovaltuustolle

Päätös, kirkkovaltuusto:

1. Kirkkovaltuusto päätti, että seurakunnan aluetta ei jaeta äänestysalueisiin.
2. Kirkkovaltuusto valitsi vaalilautakunnan puheenjohtajaksi Paavo Latva-Raskun. Vaalilautakunnan jäseniksi valittiin Riitta Ampiala, Jussi Vaahtoniemi, Kari Lahti ja Marjanne Kuntsi.
3. Kirkkovaltuusto valitsi vaalilautakuntaan varajäseniksi seuraavat henkilöt: 1. Ritva Turja, 2. Tuomas Perälä, 3. Matti Rinnankoski, 4. Maria Saarenpää ja 5. Matti Salomäki.
4. Kirkkovaltuusto valitsi Lapuan Sanomat lehdeksi, jossa vaaleihin liittyvät kuulutukset ja ilmoitukset sekä ehdokaslistojen yhdistelmät julkaistaan.

Lisätietoja: Tuomiorovasti Matti Salomäki p. 044-7276996

**13 § ILMOITUSASIAT**

* Mirjami Mäntymaa ja Matti Salomäki kertoivat kirkkovaltuustolle kevään kirkolliskokouksen esityslistalla olleista asioista.
* Matti Salomäki tiedotti kirkkovaltuuston jäseniä voimaan tulleesta tietosuoja-asetuksesta ja siihen liittyvästä kirkkoneuvoston päätöksestä , että seurakunnasta ei luovuteta tietoja vainajien omaisista tai hautaan siunaamisajankohdista seurakunnan ulkopuolisille toimijoille.
* Seurakunta lähettää vaalikirjeen seurakuntavaaleista kaikille äänioikeutetuille seurakuntalaisille.
* Alttaripöytä on toimitettu tuomiokirkkoon
* Seurakunnan kesäkalenteri on julkaistu

**14 § MUUT MAHDOLLISET ASIAT**

Muita mahdollisia asioita ei ollut

**15 § KOKOUKSEN PÄÄTÖS JA VALITUSOSOITUS**

Puheenjohtaja päätti kokouksen klo 20.47 ja antoi valitusosoituksen.